પાલિકાના હોદ્દેદારોની ચૂંટણીમાં પાટીદાર અનામત આંદોલનનો મુદ્દો મુખ્ય બન્યો હોય તેમ ભાજપ સમર્પિત ઉમેદવારોની ચૂંટણીમાં બુરી હાર થતાં ઊંઝા શહેર અને તાલુકાના ભાજપના પ્રજાના પ્રતિનિધિઓ, આગેવાનોના પાલિકામાં પુનઃ સત્તા કબજે કરવાના મરણિયા પ્રયાસો નિષ્ફળ સાબિત થયા હતા. પાલિકાના હોદ્દેદારોની ચૂંટણીમાં ભાજપના આગેવાનો દ્વારા છેલ્લી ઘડી સુધી એડીચોટીનું જોર લગાવવામાં આવ્યું હતું.